Rok 1957
	Rok 1957 je nielen druhým rokom našej druhej päťročnice, ale je významným rokom, kedy bola vypustená prvá umelá družica našej Zeme, ktorá ohlásila nový vek ľudstva. Okrem toho v tomto roku boli prevedené voľby.
Voľby
V nedeľu 19. mája 1957 boli prevedené voľby do Národných výborov všetkých stupňov. Naši občania mali po celý čas predvolebnej kampane možnosť dôkladne sa oboznámiť na verejných schôdzach s navrhovanými kandidátkami a mohli sa s nimi aj bližšie zoznámiť. Predvolebná kampaň sa takto stala významnou príležitosťou pre všetkých našich občanov ešte dôkladnejšie spoznať všetky otázky nášho ľudovo-demokratického zriadenia, funkciu štátu, Národného frontu, Národného zhromaždenia, Slovenskej národnej rady a Národných výborov a takto umožní mu ešte so širším rozhľadom sa zúčastniť na riadení svojho štátu. Keď kedysi boli voľby organizované tak, aby rozoštvávali pracujúci ľud a trieštili jeho silu, naše terajšie voľby naopak občanov zjednocujú, spájajú za dosiahnutie spoločných cieľov. Táto jednota našla v príprave volieb svoj výraz vo vyzdvihnutí najlepších a najzaslúžilejších pracovníkov zo všetkých úsekov nášho verejného života za kandidátov nášho ľudu, za kandidátov Národného frontu. Preto príprava volieb i samotné voľby boli v znamení ďalšieho upevnenia Národného frontu, tohoto činorodého a vlasteneckého zväzku pracujúcich. Všetci volení kandidáti sa predstavili na zhromaždení voličov. Prišiel aj kandidát pléna Krajského národného výboru súdruh Marko, ktorý nie je neznámy nášmu obyvateľstvu, lebo neprichádza len pred voľbami, ale je častým hosťom, ba priateľom všetkých. Bol už raz volený v našom obvode a teraz prišiel a mohol sa smelo postaviť pred našich občanov, aby urobil súvahu svojej činnosti. Všetci naši občania však vedia , čo všetko urobil pre našu obec, ako záležitosti obce boli aj jeho osobnými záležitosťami a ako pomáhal riešiť a odstraňovať všetky ťažkosti, ktoré dobré poznal. Jeho slová hovoria od srdca k srdcu. Hovorí o našej práci, o budovaní socializmu, o boji za mier, o výstavbe, pracovných možnostiach a o svetlej budúcnosti. Je skromným, ale oduševneným pracovníkom, ktorý má plnú podporu našich obyvateľov. Predstavili sa aj kandidáti do pléna Okresného národného výboru a zo súdružka učiteľka Ľudmila Semanová z Jakubovej Voli a náš občan Jozef Sýkora. 
Naše obec bola rozdelená na 23 volebných obvodov  a v každom volenom období bol navrhnutý kandidát do Miestneho národného výboru. Týchto kandidátov naši občania dobre poznali a kandidáti hovorili so svojimi voličmi o činnosti Národného výboru, nášho miestneho orgánu štátnej moci. Takto predvolebná kampaň sa stala manifestáciou jednoty, uvedomelosti a oddanosti politike strany a vlády. To, že predvolebná kampaň bola dobre prevedená sa odzrkadlilo v priebehu volieb, plnej účasti voličov pri voľbách a 100 % zvolením všetkých kandidátov.
Nový MNV
Pri voľbách do pléna Miestneho národného výboru boli zvolení:
Štefan Harčarík, 	v I. volebnom obvode, č. d. 1 - 16,
Alexej Liščinský    	v II. volebnom obvode, č. d. 17 - 34,
Štefan Vološin, 	v III. volebnom obvode, č. d. 35 - 51,
Štefan Tokačík,	v IV. volebnom obvode, č. d. 52 - 67,
Andrej Seman,	v V. volebnom obvode, č. d. 68 - 78,
Štefan Štroncer, 	v VI. volebnom obvode, č. d. 79 - 92,
Ján Miko, 		v VII. volebnom obvode, č. d. 93 - 113,
Pavlina Kreitlerová,	v VIII. volebnom obvode, č. d. 114 - 129,
Tomáš Urda, 	v IX. volebnom obvode. č. d. 131 - 142
Albert Pollák, 	v X. volebnom obvode, č. d. 143 - 168,
Ján Repeľ, 		v XI. volebnom obvode, č. d. 169 - 172,
Božena Popielová,	v XII. volebnom obvode, č. d. 193 - 211,
Vlasta Ševčíková, 	v XIII. volebnom obvode, č. d. 212 - 225,
Pavol Šima,		v XIV. volebnom obvode, č. d. 226 - 241,
Andrej Tejbus, 	v XV. volebnom obvode, č. d. 242 - 256,
Pavol Štroncer,	v XVI. volebnom obvode, č. d. 257 - 270,
Ján Lukáč, 		v XVII. volebnom obvode, č. d. 271 - 289,
František Ševčovič	v XVIII. volebnom obvode, č. d. 290 - 305,
Michal Ištvan, 	v XIX. volebnom obvode, č. d. 306 - 327,
Ján Petruš, 		v XX. volebnom obvode, č. d. 328 - 341,
Margita Harčaríková, v XXI. volebnom obvode, č. d. 342 - 376,
Anton Turlík, 	v XXII. volebnom obvode, č. d. 358 - 380,
Jozef Kušnír,		v XXIII. volebnom obvode, osada obč. cig. pôvodu.
Členovia rady MNV
Členmi Rady Miestneho národného výboru sa stali: 
Alexej Liščinský, Michal Ištvan, František Ševčovič, Andrej Tejbus, Štefan Štroncer, Pavol Šima a Pavlina Kreitlerová.	
Predsedom Miestneho národného výboru sa stal opäť Alexej Liščinský.
Komisie pri MNV
Pri rade Miestneho národného výboru boli ustanovené jednotlivé komisie, ktorých členmi sú:
Poľnohospodárska komisia:
	Ján Repeľ, Ján Lukáč, Štefan Harčarík, Ján Miko.
Finančná a rozpočtová komisia:
	Albert Pollák, Pavol Štroncer, Božena Popielová.
Školská komisia:
	Anton Turlík, Vlasta Ševčíková a Margita Harčaríková.
Komisia pre výstavbu:
	Štefan Tokarčík, Jozef Kušnír a Tomáš Urda.
Zriadenie PTŠ
V minulom školskom roku bola zriadená dvojročná Poľnohospodárska škola technická. Táto je umiestnená v budove bývalého kaštieľa na Petrovenci, ktorá v posledných rokoch slúžila za byt a sklady. V tejto škole sa učí vyše 30 chlapcov a dievčat za odborníkov v pestovateľskom odbore. Podnet na založenie tejto školy dal Cyril Bedlovič, ktorý však pred rokom pri dopravnej nehode oslepol. 
Družstvo Kovorob
Družstvo Kovorob vzniklo z malej prevádzkárne na opravu písacích strojov. Teraz toto družstvo sa rozrástlo na slušný podnik a vyrába kľučky, šikovné vozíky pre hydinárske farmy, kovové dvere, železné regály a iné kovové výrobky, ktoré potrebujú naši občania. Okrem toho tieto výrobky si objednávajú aj zo Zemplína, ba poznajú ich kvalitné práce aj vo Zvolene a aj na južnom Slovensku. 
Umelá družica
Dňa 3. októbra 1957 vypustili v Sovietskom zväze prvú umelú družicu našej Zeme, ktorá ohlásila nový vek ľudstva. Toto vzrušilo aj našu obec. Ľudia čítajú v novinách a počúvajú v rozhlase o nových technických pokrokoch. Umelú družicu pre nám nepriaznivú polohu a pre nepriaznivé počasie (zamračené) sme z našej obce nevideli. Až v roku 1958, v máji sme už zbadali umelú družicu našej Zeme, ale táto bola už v poradí druhá, oveľa väčšia. Vtedy naši občania obdivovali um a dôvtip sovietskych ľudí.